CELEX: 32005D0814
Language: el
Date: 2005-11-18 00:00:00
Title: 2005/814/ΕΚ: Απόφαση της Επιτροπής, της 18ης Νοεμβρίου 2005, για την έγκριση αποφάσεων εισαγωγής ορισμένων χημικών προϊόντων στην Κοινότητα σύμφωνα με τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου και για την τροποποίηση της απόφασης 2000/657/ΕΚ   (Κείμενο που παρουσιάζει ενδιαφέρον για τον ΕΟΧ)

23.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 304/46
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 18ης Νοεμβρίου 2005
   για την έγκριση αποφάσεων εισαγωγής ορισμένων χημικών προϊόντων στην Κοινότητα σύμφωνα με τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου και για την τροποποίηση της απόφασης 2000/657/ΕΚ
   (Κείμενο που παρουσιάζει ενδιαφέρον για τον ΕΟΧ)
   (2005/814/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για τις εισαγωγές και εξαγωγές επικίνδυνων χημικών προϊόντων (1), και ιδίως το άρθρο 12 παράγραφος 1 πρώτο εδάφιο,
   Μετά από διαβούλευση με την επιτροπή που έχει συσταθεί βάσει του άρθρου 29 της οδηγίας 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (2),
   Εκτιμώντας τα ακόλουθα:
   
               (1)
            
            
               Δυνάμει του κανονισμού (ΕΚ) αριθ. 304/2003, η Επιτροπή αποφασίζει εξ ονόματος της Κοινότητας κατά πόσον επιτρέπονται οι εισαγωγές στην Κοινότητα κάθε χημικού προϊόντος που υπόκειται στη διαδικασία «συναίνεσης μετά από ενημέρωση» (ΣΜΕ).
            
         
               (2)
            
            
               Το Πρόγραμμα των Ηνωμένων Εθνών για το Περιβάλλον (UNEP) και ο Οργανισμός Τροφίμων και Γεωργίας (FAO) έχουν οριστεί ως αρμόδιοι φορείς παροχής γραμματειακών υπηρεσιών για την εφαρμογή της διαδικασίας ΣΜΕ, που καθιερώθηκε με τη σύμβαση του Ρότερνταμ σχετικά με τη διαδικασία συναίνεσης μετά από ενημέρωση (ΣΜΕ) για ορισμένα επικίνδυνα χημικά προϊόντα και φυτοφάρμακα στο διεθνές εμπόριο η σύμβαση εγκρίθηκε, εξ ονόματος της Κοινότητας, με την απόφαση 2003/106/ΕΚ του Συμβουλίου (3).
            
         
               (3)
            
            
               Η Επιτροπή, ενεργώντας ως ορισθείσα κοινή αρχή, οφείλει να διαβιβάζει τις αποφάσεις για τα χημικά προϊόντα στη γραμματεία της σύμβασης, εξ ονόματος της Κοινότητας και των κρατών μελών της.
            
         
               (4)
            
            
               Τα χημικά προϊόντα «τετρααιθυλιούχος μόλυβδος» και «τετραμεθυλιούχος μόλυβδος» ενσωματώθηκαν στη διαδικασία ΣΜΕ ως χημικά προϊόντα βιομηχανικής χρήσης. Πληροφορίες και για τα δύο αυτά προϊόντα διαβιβάστηκαν στην Επιτροπή υπό τη μορφή ενιαίου καθοδηγητικού εγγράφου για τη λήψη απόφασης. Αμφότερα τα προϊόντα υπόκεινται σε αυστηρούς περιορισμούς σε κοινοτικό επίπεδο, δεδομένου ότι η χρήση τους ως αντικροτικών στη βενζίνη απαγορεύεται, με ελάχιστες εξαιρέσεις, από την οδηγία 98/70/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, σχετικά με την ποιότητα των καυσίμων βενζίνης και ντήζελ και την τροποποίηση της οδηγίας 93/12/ΕΟΚ του Συμβουλίου (4). Ως εκ τούτου, πρέπει να ληφθεί απόφαση εισαγωγής αναλόγως.
            
         
               (5)
            
            
               Το χημικό προϊόν «παραθείο» ενσωματώθηκε επίσης στη διαδικασία ΣΜΕ, ως φυτοφάρμακο, για το οποίο η γραμματεία διαβίβασε στην Επιτροπή πληροφορίες υπό τη μορφή καθοδηγητικού εγγράφου για τη λήψη απόφασης.
            
         
               (6)
            
            
               Το παραθείο εμπίπτει στο πεδίο εφαρμογής της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (5). Με την απόφαση 2001/520/ΕΚ της Επιτροπής, της 9ης Ιουλίου 2001, σχετικά με τη μη καταχώριση του παραθείου στο παράρτημα Ι της οδηγίας 91/414/ΕΟΚ του Συμβουλίου και την απόσυρση των εγκρίσεων για τα φυτοπροστατευτικά προϊόντα που περιέχουν αυτή τη δραστική ουσία (6), το παραθείο εξαιρέθηκε από το παράρτημα Ι της οδηγίας 91/414/ΕΟΚ και οι εγκρίσεις φυτοπροστατευτικών προϊόντων που περιείχαν την ουσία αυτή έπρεπε να ανακληθούν έως τις 8 Ιανουαρίου 2002 το αργότερο. Στο παρελθόν, το παραθείο είχε καλυφθεί από την προσωρινή διαδικασία ΣΜΕ, δεδομένου ότι ορισμένα άκρως επικίνδυνα σκευάσματα φυτοφαρμάκων περιέχοντα παραθείο περιλαμβάνονταν στο παράρτημα III της σύμβασης, γεγονός το οποίο αντικατοπτρίζεται στo απαντητικό έντυπο του παραρτήματος της απόφασης 2000/657/ΕΚ της Επιτροπής, της 16ης Οκτωβρίου 2000, για την έγκριση αποφάσεων εισαγωγής στην Κοινότητα ορισμένων χημικών ουσιών σύμφωνα με τον κανονισμό (ΕΟΚ) αριθ. 2455/92 του Συμβουλίου για τις εξαγωγές και εισαγωγές ορισμένων επικίνδυνων χημικών ουσιών (7). Η καταχώριση για το παραθείο στο παράρτημα III της σύμβασης πρέπει να αντικατασταθεί από νέα καταχώριση, η oποία θα καλύπτει το παραθείο σε όλες τις μορφές του. Πρέπει επομένως να ληφθεί νέα απόφαση εισαγωγής.
            
         
               (7)
            
            
               Η απόφαση 2000/657/ΕΚ πρέπει επομένως να τροποποιηθεί αναλόγως,
            
         ΑΠΟΦΑΣΙΖΕΙ:
   Άρθρο 1
   1.   Εγκρίνεται η απόφαση εισαγωγής του χημικού προϊόντος «τετρααιθυλιούχος μόλυβδος», η οποία παρατίθεται στο έντυπο απάντησης της χώρας εισαγωγής του παραρτήματος I.
   2.   Εγκρίνεται η απόφαση εισαγωγής του χημικού προϊόντος «τετραμεθυλιούχος μόλυβδος», η οποία παρατίθεται στο έντυπο απάντησης της χώρας εισαγωγής του παραρτήματος II.
   Άρθρο 2
   Η απόφαση εισαγωγής παραθείου, η οποία περιλαμβάνεται στο παράρτημα της απόφασης 2000/657/ΕΚ, αντικαθίσταται από την απόφαση εισαγωγής που παρατίθεται στο έντυπο απάντησης της χώρας εισαγωγής του παραρτήματος III της παρούσας απόφασης.
   
      Βρυξέλλες, 18 Νοεμβρίου 2005.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 63 της 6.3.2003, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 775/2004 της Επιτροπής (ΕΕ L 123 της 27.4.2004, σ. 27).
   
      (2)  ΕΕ 196 της 16.8.1967, σ. 1· οδηγία όπως τροποποιήθηκε τελευταία από την οδηγία 2004/73/ΕΚ της Επιτροπής (ΕΕ L 152 της 30.4.2004, σ. 1).
   
      (3)  ΕΕ L 63 της 6.3.2003, σ. 27.
   
      (4)  ΕΕ L 350 της 28.12.1998, σ. 58· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      (5)  ΕΕ L 230 της 19.8.1991, σ. 1· οδηγία όπως τροποποιήθηκε τελευταία από την οδηγία 2005/34/ΕΚ της Επιτροπής (ΕΕ L 125 της 18.5.2005, σ. 5).
   
      (6)  ΕΕ L 187 της 10.7.2001, σ. 47.
   
      (7)  ΕΕ L 275 της 27.10.2000, σ. 44· απόφαση όπως τροποποιήθηκε τελευταία από την απόφαση 2005/416/ΕΚ (ΕΕ L 147 της 10.6.2005, σ. 1).
   
      ΠΑΡΑΡΤΗΜΑ I
      ΑΠΟΦΑΣΕΙΣ ΕΙΣΑΓΩΓΗΣ ΤΗΣ ΧΗΜΙΚΗΣ ΟΥΣΙΑΣ ΤΕΤΡΑΑΙΘΥΛΙΟΥΧΟΣ ΜΟΛΥΒΔΟΣ
      
         
      
         
      
         
      
         
   
   
      ΠΑΡΑΡΤΗΜΑ II
      ΑΠΟΦΑΣΕΙΣ ΕΙΣΑΓΩΓΗΣ ΤΗΣ ΧΗΜΙΚΗΣ ΟΥΣΙΑΣ ΤΕΤΡΑΜΕΘΥΛΙΟΥΧΟΣ ΜΟΛΥΒΔΟΣ
      
         
      
         
      
         
      
         
   
   
      ΠΑΡΑΡΤΗΜΑ III
      ΑΠΟΦΑΣΗ ΕΙΣΑΓΩΓΉΣ ΤΗΣ ΧΗΜΙΚΗΣ ΟΥΣΙΑΣ ΠΑΡΑΘΕΙΟ